作者：晁补之
词牌/韵律：望海潮

paragraphs: 人间花老，天涯春去，扬州别是风光。
红药万株，佳名千种，天然浩态狂香。
尊贵御衣黄。
未便教西洛，独占花王。
困倚东风，汉宫谁敢斗新妆。
年年高会维阳。
看家夸绝艳，人诧奇芳。
结蕊当屏，联葩就幄，红遮绿绕华堂。
花面映交相。
更秉菅观洧，幽意难忘。
罢酒风亭，梦魂惊恐在仙乡。